கேள்வி: ஆர்டியா - வகைப்பாட்டியல் குறித்து விரிவாக சொல்லுங்கள்.
பதில்: ''ஆர்டியா'' பேரினம் (உயிரியல்) 1758ஆம் ஆண்டில் சுவீடன் இயற்கை ஆர்வலர் கரோலஸ் லின்னேயஸ் 1758ஆம் ஆண்டு தனது சிசுடமா நேச்சுராவின் பத்தாவது பதிப்பில் அறிமுகப்படுத்தப்பட்டது. இந்தப் பேரினத்தின் பெயர் "ஹெரான்" என்று பொருள்படும் இலத்தீன் வார்த்தையான ''ஆர்டியா''விலிருந்து வந்தது. இந்த மாதிரி இனங்கள் சாம்பல் நாரை (''ஆர்டியா சினேரா'') என்று 1840இல் ஜோர்ஜ் இராபர்ட் கிரே என்பவரால் பெயரிடப்பட்டது. ''ஆர்டியா''வின் சில சிற்றினங்கள் சாம்பல், பெரிய நீலம் மற்றும் கோகோய் நாரை போன்றவற்றுடன் மிகவும் நெருக்கமாகத் தொடர்புடையன. இவை ஒரு பெரும் சிற்றினத்தை உருவாக்குகின்றன. இருப்பினும், குறிப்பாகப் பெரிய கொக்கு, ''எக்ரெட்டா ஆல்பா'' மற்றும் ''காசுமரோடியசு ஆல்பசு'' போன்றவை பல்வேறு வகைப்பாட்டியலாளர்களில் பிற பேரினங்களில் வைக்கப்பட்டுள்ளன. இருப்பினும், இந்தச் சிற்றினம் நிறத்தைத் தவிர எல்லாவற்றிலும் பெரிய ''ஆர்டியா'' நாரைகளை ஒத்திருக்கிறது. அதேசமயம் இது சிறிய வெள்ளை கொக்குகளுடன் குறைவான ஒற்றுமைகளைக் காட்டுகிறது.